Sweden Cup

Sweden Cup on vuosittain Tukholmassa Solvallan raviradalla järjestettävä lämminveristen ravihevosten suurkilpailu. Se on toukokuun viimeisenä viikonloppuna pidettävien Elitloppet-ravien lauantain päälähtö ja viikonlopun toiseksi merkittävin suurkilpailu.

Sweden Cup järjestettiin ensimmäisen kerran vuonna 1977. Siihen osallistuu avoimien sarjojen hevosia, joita ei ole kutsuttu mukaan viikonlopun pääkilpailuun Elitloppetiin. 1990-luvulla kilpailu tunnettiin joitakin vuosia nimellä Mitshubishi Motors Cup.

Vuodesta 1982 lähtien Sweden Cup on kilpailtu Elitloppetin tavoin 1 600 metrin matkalla autolähetyksenä. Aluksi juostaan kaksi kahdeksan hevosen alkuerää, joista molemmista neljä parasta pääsee myöhemmin samana päivänä järjestettävään kahdeksan hevosen finaaliin. Vuosina 1977–1981 ajettiin kaksi osalähtöä ja kilpailun voittajaksi selvisi molemmat lähdöt voittanut hevonen tai kahdesta eri voittajasta nopeimman yhteisajan saavuttanut. 

Suomalaisomistuksessa kilpailleista hevosista ovat Sweden Cupin voittoon yltäneet Keystone Patriot (1981), Leander Blue Chip (1983), Glenn Kosmos (1985) sekä Express Merett (2009). Lisäksi ranskalaisomistuksessa juossut suomalaissyntyinen Louise Laukko voitti kilpailun vuonna 1998. Oman karsintalähtönsä ovat suomalaisista voittaneet Nevele Fever (1983) ja Passionate Kemp (2006).

 Sweden Cupin voittajat 1977–2019 
 Vuosi Voittaja Ohjastaja  Voittoaika 2019   Queer Fish  Ulf Eriksson  09,7a  2018   Arazi Boko  Alessandro Gocciadoro  10,2a 2017   Volstead  Örjan Kihlström  09.3a 2016   Dante Boko   Adrian Kolgini  10,1a 2015   Ringostarr Treb  Wilhelm Paal  11,3a 2014   Mosaique Face  Lutfi Kolgjini  09,9a 2013   Owen's Club  Pietro Gubellini  09,7a 2012   Neo Holmsminde  Thomas Uhrberg  11,3a 2011   Local Conch  Flemming Jensen  10,0a 2010   Irving Rivarco  Pietro Gubellini  11,3a 2009   Express Merett  Pekka Korpi  10,7a  2008   Scarlets Aino  Hans-Owe Sundberg  11,3a  2007   Jaded  Örjan Kihlström  10,9a 2006   Digger Crown  Erik Adielsson  11,7a 2005   Bellman Töll  Ulf Ohlsson  12,7a 2004   Digger Crown  Stig H. Johansson  10,7a 2003   Tag The Devil  Åke Svanstedt  11,4a  2002   Mastery  Stig H. Johansson  12,7a 2001   Intact Hornline   Hugo Langeweg  11,7a 2000   Rudolf Le Ann  Henrik Lönborg  13,0a 1999   Demon Sid  Fredrik Linder  12,2a  1998   Louise Laukko  Jorma Kontio  11,2a 1997   Mr Spender  Olle Goop  13,2a 1996   Foot Bowl  Stig H. Johansson  14,4a 1995   Bijou du Bignon  Jos Verbeeck  11,7a 1994   Ego Play  Jim Frick  12,4a  1993   Excellens Ex  Thomas Uhrberg  12,7a  1992   Kosar  Stig H. Johansson  12,7a 1991   Hypersonic  Hans-Petter Tholfsen  13,5a 1990   Bravur Sund  Björn Larsson  13,3a 1989   Ewing Turf   Anders Lindqvist  14,2a 1988   Clash Hammering  Stig H. Johansson  14,2a 1987   Dizam Speed  Wilhelm Paal  13,0a 1986   Callit  Karl O. Johansson  14,0a 1985   Glenn Kosmos  Pekka Korpi  14,0a 1984   Dunita Hurst  Tommy Hanné  15,0a  1983   Leander Blue Chip  Heikki Korpi  13,9a  1982   Record Launcher  Bertil Erasmie  13,5a 1981   Keystone Patriot  Veijo Heiskanen  1980   Don Ego  Stig H. Johansson  1979   Angels Flight  Berndt Lindstedt  1978   Angels Flight  Berndt Lindstedt  1977   Pershing  Berndt Lindstedt 

 Lähteet 
Kurt Anderssons travsida

 Aiheesta muualla 
Solvallan raviradan kotisivut

Luokka:Ruotsin ravikilpailut
Luokka:Tukholman urheilutapahtumat